procesaur/Wiki.mk huggingface dataset:
Жан Портант

Жан Портант е поет од Луксембург роден  во Differdange, рударски град во Луксембург, во 1950 година, веднаш по доселувањето на неговите родители од  Италија.
1 Награди
* Prix Rutebeuf de la poésie, 1986, за ''Horizon, vertige et Italie intercalaire ''* Prix Tony Bourg, 1993 за ''Ouvert Fermé ''(''ex aequo'' со Jean Sorrente) 
* Prix Servais, 1994 за ''Mrs Haroy ou La mémoire de la baleine''* Prix de poésie Louis Montalte de la Société des gens de lettres, 2003 за целокупното творештво
* Prix Mallarmé, 2003 за ''L'étrange langue Prix Batty Weber'', 2011 за целокупното творештво
2 Дела (избор)
* Feu et boue, Paris : Éditions Caractères. 1983. 
* L'instant des nœuds (Poèmes), Paris : Éditions Saint-Germain-des-Prés. 1984.
* Méandres, Paris : Éditions du Guichet. 1985. 
* Horizon, vertige & Italie intercalaire, Paris: Éditions Arcam. 1986. 
*''Projets pour un naufrage prémédité'', Echternach : Éd. Phi. 1987. Расказ
*''Un deux cha cha cha'', Echternach : Éd. Phi. 1990. Роман
*''Ex-odes'', Echternach : Éd. Phi. 1991 (Кубански песни 1987-1990)
*''Mrs Haroy ou La mémoire de la baleine. Chronique d'une immigration'', Echternach : Éd. Phi. 1993. Повторно издание во 1999. Роман преведен на германски, италијански и романски.
*''Ouvert fermé'', Echternach : Éd. Phi. 1994. Поезија
*''Le mariage de Pythagore'', Luxembourg : Teatro vivace. 1995. Театар
*''Effaçonner''. Echternach : Éd. Phi. 1996. Поезија
*''Destin destination''. Une tragédie, Echternach : Éd. Phi. 1998. Театар
*''Point''.  Echternach : Éd. Phi. 1999. Поезија
*''Anthologie luxembourgeoise''. Echternach : Phi ; Trois-Rivières : Les écrits des forges. 1999. Поезија
*''Allen Ginsberg. L'autre Amérique''. Préface de Anne Waldmann, Bordeaux : Le Castor astral. 1999.
*''La pluie comme un œil''. Moudon : Éd. Empreintes. 2001.
*''Autour de la table.'' Paris : Le Taillis Pré. 2002. 
*''L'étrange langue''. Châtelineau : Le Taillis Pré. 2002. Поезија
*''Mourir partout sauf à Differdange''. Esch-sur-Alzette : Éd. Phi, 2003 Роман. Преведен на романски 
*''L'arbre de la disparition''. Avec des dessins de Marek Szczesny et une préface de Lionel Ray, Esch-sur-Alzette : Éd. Phi ; Trois-Rivières : Les écrits des forges, 2004. Поезија
*''La cendre des mots : L'origine est passée par là.'' Trois-Rivières : Écrits des Forges ; Bordeaux : Le Castor Astral, 2005. Поезија 1989-2005
*''Le travail du poumon''. Bordeaux : Le Castor Astral, 2007.
*''Ailleurs - Épisode I : Charleville-Mézières 2008 : une année en poésie,'' (collectif), éd. Musée Rimbaud, Charleville-Mézières, 2009. Поезија
*''La réinvention de l'oubli''. Bordeaux : Le Castor Astral, 2010.
*''Hexaméron. Dernier Jour suivi de Orphée au pays des mortels'', Differdange : Éditions Phi, 2011.
*''Après le tremblement''. Bordeaux : Le Castor Astral, 2013. Поезија
Лимасол

Лимасол или Лемесос (|Λεμεσός - Lemesos; |Leymosun) — втор по големина и најважниот град во Кипар. Истовремено и најголемо пристаниште во Кипар, во последните неколку децении станал многу значаен туристички центар. Се наоѓа меѓу двата антички града Аматус и Куријон. Непосредно западно од Лимасол е подрачјето Акротири, каде се наоѓа воената база наОбединетото Кралство.
1 Географски одлики
Лимасол се наоѓа на јужниот брег на островот Кипар. Од главниот град Никозија, е оддалечен 75 километри на југозападно, а од Ларнака 60 км западно.
Лимасол се наоѓа на Акротирскиот Залив на Средоземното Море, на 0-30 метри надморска височина.
Климата во Лимасол е средоземна со елементи на сува, степска клима. Просечната годишна температура е 25 степени, а количеството на врнежи е околу 410 мм/мм<sup>2</sup>.
2 Население
Лимасол денес има околу 101.000 жители во границите на градот, и околу 165-176.700 илјади жители во поширокото градско подрачје. Мнозинско население во градот се грците, додека некогаш присутното турско малцинство се иселило после турската инвазија. Во исто време, градот е полн со илјадници грчки бегалци од северниот дел на островот. Во последните години, во градот сè повеќе се населуваат странци или економски доселеници од истокот или некогашните туристи од западот.
3 Знаменитости
* Средновековниот замок бил изграден од страна на Византија околу 1000 година. Замокот сега е музеј, а од 1790 г. до 1940 година служел како затвор.
* Националниот археолошки музеј има голема колекција на антиквитети од неолитското доба до староримскиот период.;
* Ботаничка и мала зоолошка градина;
* Лимасол е значаен и по лимасолскиот карневалот и винскиот фестивал. Карневалот трае 10 дена.
4 Ннадворешни врски
***
Серавале

Серавале (|Serravalle) — населба и седиште на истоимената општина во рамките на Република Сан Марино, една од најмалите републики во Европа.
1 Географски одлики
Серавале се наоѓа во северниот дел на Сан Марино и оддалечен е 17 километри од Римини. Надморската височина на општината е 148 метри.
2 Население
Општината Серавале според последните проценки, од 2010 година, имала 10.392 жители. Во текот на изминатите децении, бројот на населението во општината расте.
Празни Торба

Празни Торба (или Празна Торба) — месност, односно превој на планината Караџица кој воедно претставува и вододелница помеѓу долините на Маркова и Кадина Река. За настанокот на името Празни Торба постои преданието според кое тоа име е дадено на изворот поради тоа што од него излегува толку силна и студена вода, што кога крај неа седнуваат на одмор селаните од околните села, кои одат во планината по дрва, за неколку часа ги испразнуваат торбите од резервите, коишто ги приготвиле за неколку дена. Месноста Празни Торба претставува зарамнет планински преслап со надморска височина која се движи од 1358, 1389, 1317, 1359, 1362 и 1336 метри надморска височина помеѓу возвишенијата односно врвовите Каљаја висок 1710 - 1675 метри на југозапад и Бајрак (или Темна Бука) 1527 метри на североисток. Во самата месност Празни Торба се вкрстуваат три земјени колски патишта кои водат кон село Црн Врв и месноста-преслап Бразда-Салаково на запад и југозапад, селото Цветово на север и долината на Кадина Река кон месноста Круша и селото Алдинци на исток. На Празни Торба постои силен и убав извор на вода на кој се изградени поило и бачила на сточари од Цветово, а поради овие поволности и зарамнетиот терен месноста е погодна и за кампување со шатори на пат кон Салаковски Езера, врвот Убава и останатиот дел на Караџица и Јакупица. Веднаш наспроти Празни Торба се наоѓа и здогледува планинарскиот дом „Караџица“. Поради изразитата местоположба и височина, на месноста Празна Торба се наоѓа и базна станица за мобилна мрежа.
Пирот

Пирот — град е седиште на Пиротски Управен Округ во Јужна Србија. Според пописот од 2011 година на територијата на градот со околните населби живееле 57.928, додека во самиот град имало 38.785 жители (според пописот од 2002 г. имало 40.678 жители).
1 Географски одлики
Пирот се граничи со четирите српски општини: Димитровград, Књажевац, Бела Паланка и Бабушница, како и со Бугарија во должина од 65 километри.
Во околината на Пирот се наоѓаат бројни познати планини, како што се се Стара планина, Влашка планина, Белава планина, Сува планина, итн. Низ градот Пирот течат реките Нишава, Јерма, Расничка, Темштица и Восичица. Во општината има три езера Завојско езеро, Крупачко езеро и Суковско езеро.
Општината Пирот има површина од 1.235 км<sup>2</sup>, во неа се наоѓаат повеќе од седумдесет населени места, 
2 Стопанство
Пирот се наоѓа во пограничниот простор на Србија према Бугарија, располага со бројни и различни туристички вредности. Природата доминира над културните и историските споменици, но при туристичка валоризација треба да важи принципот на комплементарност со што туристичките потенцијали би се прикажале целосно.
3 Култура
Пирот е исто така е богат со културни настани, почнувајќи од најголемите како „Пиротско културно лето“ кој се одржува секое лето и кој е преполн со различни случувања како моторски собири, меѓународни фолклорни фестивали и разни концерти на локални и домашни изведувачи.
Ксилометазолин

Ксилометазолинот е лек кој се користи како топикален назален деконгестив. Се аплицира директно во носот, како спреј или како капки. Ксилометазолин претставува алфа-симпатикомиметик, делува како α<sub>1</sub>-адренорецептор-агонист и α<sub>2</sub>-адренорецептор-агонист и предизвикува констрикција на мазната мускулатура.
Стандардната концентрација на растворот за употреба кај возрасни е 0.1% w/v ксилометазолин (или 1 mg на 1 mL раствор), а кај растворите за употреба кај деца под 12 години вообичаено е 0.05% (0.5 mg/mL).
1 Начин на дејство
Ксилометазолин делува на сличен начин како адреналинот и се врзува за истите рецептори. По апсорпцијата преку носната слузница, прво врши локален ефект врз α-рецепторите во крвните садови на носната слузница (ова предизвикува деконгестија), а потоа и системски ефект преку апсорпција во крвотокот. Поради оваа причина, не треба да го користат пациенти со висок крвен притисок или други проблеми со срцето. Кај доенчиња и мали деца респираторна депресија и коматозни состојби. Според сегашните сознанија, употребата за време на бременоста во рамките на опсегот на терапевтски дози не е контраиндицирана.
2 Несакани дејства
* Респираторен тракт - често (1-10%): Ксилометазолин може да предизвика привремена блага иритација (горење или сувост на носната слузница), особено кај чувствителни пациенти. Лекот може да доведе до зголемено отекување на мукозната мембрана (реактивна хиперемија) откако неговото дејство ќе исчезне. Долготрајната или честа употреба, како и повисоките дози на ксилометазолин доведуваат до развој на толеранција (навикнување) и може да доведат до печење или сушење на мукозната мембрана во носот и реактивна конгестија со rhinitis medicamentosa (ринитис предизвикан од медикамент). Овој ефект може да се појави по само 5 дена од третманот, а со понатамошната употреба може да дојде до трајно оштетување на мукозните мембрани со формирање на кора (rhinitis sicca).* Нервен систем - ретко (0,01-0,1%): главоболка, несоница - исто така и замор.
* Срце и циркулаторен систем: Кога се користи локално во носот, има повремени (0,1-1%) системски несакани ефекти како што се палпитации (забрзано биење на срцето), зголемен пулс и зголемување на крвниот притисок.
* Ефекти врз возачите и ракувањето со машини: Со долготрајна употреба или високи дози на ксилометазолин, системските ефекти кои влијаат на кардиоваскуларниот систем и несаканите ефекти од централниот нервен систем не можат да се исклучат. Во овие случаи, способноста за управување со моторно возило и управување со машини може да биде нарушена.
3 Трговски имиња
Meralys, Nozetal, Olynth, Septanazal, Snup, Xilozin.
Баталјон „Христо Ботев“

Бугарски баталјон „Христо Ботев“ (с. Фуштани или с. Ноти, Мегленско, 19 декември 1943 – Црна Трава, Србија, март 1944) – воена единица на НОВ и ПОМ, прва воена единица формирана од поранешни бугарски војници на територијата на Југославија кои одлучиле да им се приклучат на партизаните.
Во договор со бугарскиот поручник Дичо Петров, на 15-16 декември 1943 година Првиот баталјон на Третата оперативна зона на НОВ и ПОМ „Страшо Пинџур“ ја нападнал бугарската гранична единица во село Конско, Гевгелиско и караулите Коњски Гроб и Брце на планината Кожуф, при што биле заробени 61 војник и еден подофицер со целокупното вооружување и опрема. По одлука на ЦК на КПМ и Главниот штаб на НОВ и ПОМ им било предложено да преминат на страната на народноослободителното движење. Притоа 16 од нив одбиле да им се приклучат, по што биле разоружани и пуштени на слобода, а тројца успеале да избегаат. Од преостанатите, порано заробените и доброволно придојдените бугарски војници бил формиран новиот баталјон. За командант бил назначен Дичо Петров, а за политички комесар Бугаринот Трифун Трифунов-Балкански. Баталјонот прво бил накратко во составот на Втората македонска бригада (формирана на 20 декември 1943 година), а потоа, заедно со баталјонот „Стив Наумов“, влегол во составот на Групата баталјони на Главниот штаб на НОВ и ПОМ.
Баталјонот извршил напад на бугарската гранична единица во село Конско, во борбата против германските сили во Меглен (10 јануари 1944) и учествувал во Февруарскиот поход (31 јануари – 25 февруари) и во разбивањето на Прешевската и Жеглиговската четничка бригада (од 29 февруари) кај селото Селце. Тука им се придружиле и сите бугарски војници што пристапиле на другите единици на НОВ и ПОМ и ПОЈ на кумановско-врањското подрачје. По преминувањето во подрачјето на Црна Трава, во март 1944 година влегол во составот на новоформираниот Трнски бугарски партизански одред, од кој подоцна била формирана бугарската Втора софиска бригада.
Розендал (Северен Брабант)

Розендал — град и општина во јужниот дел на Холандија, во покраината Северен Брабант.
1 Градови/села во општината
* Розендал (население: 66,760)
* Воув (4,920)
* Херле (1,900)
* Ниспен (1,440)
* Вувсе Плантаге(1,230)
* Мурстратен (660)
2 Градот Розендал
Во времето на царот Наполеон Лодевајк на Кралството Холандија, Розендал ги добил градските права во 1809 година.
Претставник на клубот на Меѓународниот обожавателски клуб на АББА е со седиште во Розендал од 1986 година, а од крајот на векот, градот, исто така, бил домаќин на годишната конвенција на Меѓународниот обожавателски клуб на АББА, каде што за еден викенд во секој април, стотици луѓе од целиот свет присуствуваат на настанот.
На 1 јануари 1997 година, општините Розендал, Ниспен и Воув се споени во општината, и сега едноставно се дел од градот Розендал.
3 Историја
Розендал се навраќа на 12-ти и 13 век. Името Розендал било првпат споменато во документ од 1268 година. Розендал секогаш бил дел од Северен Брабант. Во средниот век, Розендал се зголемил како резултат на бизнис со трева, но во осумдесет -годишната војна (1568-1648) се ставил крај на растот, како причина од сезонските борбени трупи кои ограбувале и опустошувале. Подоцна со децении било напуштено селото Розендал.
3.1 Спорт
Видечкиот спортски тим од градот е фудбалскиот клуб Розендал ( RBC Roosendaal.).
4 Сообраќај
* Железничка станица: Розендал
Градот служи како регионален железнички центар: на релацијата Цволе-Розендал, започнува и завршува тука, меѓународниот воз од Амстердам до Брисел, поминува низ Розендал, како што на Амстердам-Висинген (црвенило) меѓуградски. Исто така постои и стоп-воз услуга до Антверпен.
5 Медицинска грижа
Бравис Зикенхаус Розендал (Bravis Ziekenhuis Roosendaal) е главната општа болница за жителите на Розендал и околните области. Бравис Зикенхаус нуди специјализирана медицинска грижа од страна на широк тим на медицински специјалисти.Специјалните единици се:кардиологија, дерматологија, гинекологија, онкологија,  офталмологија  и интензивно лекување.
6 Настани во Розендал
* Карневал
* Драи ван де Каи (Draai van de Kaai) велосипедска трка
* Годишен "Меѓународен АББА ДЕН" - Викенд - долг настан, обично секој април, управувана од страна на АББА официјален обожавателски клуб кој е со седиште во Розендал.
7 Познати жители
*Хендрик Лонк (роден 1568), поморски капетан
*Хари Брос (1898–1954), спринтер
*Антоине Мазаирак (1901–1966), cyclist
*Фонс Радемакерс (1920–2007), режисер
*Џорџ Кнобел(1922-2012), фудбалер
*Жан Дефрагне (роден 1929), политичар
*Џек ван Пол (роден 1934), џез пијанист
*Тео Ласеромс (1940–1991), фудбалер
*Ад Конингс (роден 1956), ихтиолог
*Хеин ван де Геин (роден 1956), џез басист
*Јост Лагендајк (роден 1957), политичар
*Вен Бордриген (роден 1958), Извршен директор, Шел (Shell)
Жалец

Жалец (|Sachsenfeld) — град во централна Словенија. Тој е седиште на општина Жалец. Градот е сместен во долината на долниот тек од реката Савиња, западно од Цеље. Основна економска активност во регионот е одгледување хмељ, кој исто така е застапен во грбот на градот. Градот се наоѓа во трациционалниот регион Штаерска. Општината е вклучена во Савињскиот статистички регион.
1 Име
Градот бил потврден во пишаните извори како ''Saxenburc'' и ''Sachsenwelde'' во 1182 година (и како ''Saschenvelde'' во 1232 и ''Sachsenfelde'' во 1256 г.). Средновековните германски имиња се засновани на народна етимологија од словенечко име, веројатно генитив од множинската форма *''Жалци''. Ова пак било засновано на личното име *''Жал'' и означува „потомци на Жал“. Во модерниот германски јазик, населбата била позната како ''Sachsenfeld''.
2 Црква
Парохијалната црква во градот е посветена на Свети Никола и припаѓа на епархијата Цеље. Таа била изградена помеѓу 1903 и 1906 година на местото на црква од 16. век. Црквата од 6. век имала изѕидан заграден простор за да го заштити месното население од османлиските налети. Кружна кула од заградениот простор сѐ уште стои веднаш до црквата.
815 Копелија

815 Копелија — астероид во орбита околу Сонцето кој е откриен од страна на Макс Волф на 2 февруари, 1916 година во Хајделберг.
Фотометриските набљудувања од Роженската опсерваторија во Бугарија во периодот од 2010 година дале светлинска крива 4,45 со период од 65 часа и промена на светлината од 0,24 величина. Ова е во согласност со период од 4,421 часа и амплитуда од 0,27 забележана при набљудувањата од 2006 година.
Бусум

Бусум е град и поранешна општина во регионот на Хет Гои (Het Gooi) во југоисточниот дел на покраината Северна Холандија во Холандија. Од 2016 година, Бусум е дел од новата општина Гоисе Мерен.
Бусум имал население од 32.731 во 2014 година и покриени со површина од 815 км<sup>2</sup> (314.67.325.921.209 sq mi).
1 Историја
После долго време Бусум не беше повеќе од селце, се наоѓа меѓу тревниците на Хет Гои и бил првпат споменат во 1306 година. Во тоа време, Бусум имал големи тревници со многу мали фарми со овци и шуми како што е прикажано на стари мапи. Бусум се наоѓа во близина на утврдениот град Нарден кој бил утврден од 1369 година наваму. Во 1470 година Бусум бил населен со околу 250 луѓе, што го прави најмалото село во Хет Гои регионот.
Бусум стана независен од Нарден во 1817 година, но тоа не беше само поради доаѓањето на железничка линија во 1874 година, Бусум се развивал. Две железнички станици се изградени во градот, кои сè уште постојат денес: Нарден-Бусум и Јужен Бусум, како и врската помеѓу Амстердам и Хилверсум. Од 1898 до 1907 година, во Бусум е сместена првата холандска социјалистичка колонија по примерот на Соединетите Американски Држави на Торо, формиранз од страна на писателот и психијатар Фредерик ван Ееден. Во 1951 година, Бусум беше домаќин на првата холандска национална телевизија, сè до 1964 година.
Бусум беше поставен за да се спои со локалните општини на Нарден и Мауден, на 1 јануари 2016 година.
2 Локален парламент
Последниот локален совет на Бусум се состоеше со 23 пратенучки места поделени на повеќе партии.
3 Познати жители
* Фреди Витооп(1911–2001)меѓународен дизајнер
* Карел Толе(1914–2000), сликар и илустратор
* Пол Бигел (1925–2006), автор
* Вилем Дуес(1928–2011), радио и телевизиски презентер
* Тјери Велтман (born 1939), артист
* Тинеке Лагерберг (born 1941), пливачка
4 Сообраќај
Градот Бусум има две железнички станици: Нарден-Бусум и Јужен Бусум.
5 Надоврешни врски
***
816 Јулијана

816 Јулијана — астероид во орбита околу Сонцето. Со пречник од 59,85 km. откриен е на 8 февруари 1916 година од страна на Макс Волф во опсерваторијата во Хајделберг, Германија.
Волф веројатно името го избрал во ест на принцезата Јулијана (подоцна кралица на Холандија), а претходно го именувал и атероидот 392 Вилхелмина по мајката на принцезта Јулијана.
До една планинска маргаритка

До една планинска маргаритка е поема, напишана на шкотски дијалект на англискиот јазик, од Роберт Бурнс во 1786 год. Поемата била вклучена во неговата збирка Килмарнок.
Поемата раскажува настан во кој поетот, додека работел со плугот на нива, открил дека го скршил стеблото на една маргаритка. На некои начини, таа е слична на поемата ,,До едно глувче", која била објавена претходната година. Секако, на таа нива мора да имало стотици мали цвеќиња кои биле соборени од плугот и не е јасно зошто авторот бил окупира од овој конкретен примерок.
На сличен начин со „До едно глувче", Бурнс ја споредува маргаритката со судбината на целото човештво. Освен тоа, во шестата ја споредува и со млада девојка која била обесчестена од нејзиниот љубовник. Конечно, во седмата строфа ја споредува со самиот себе.
Низ крајот на поемата, нежно се проткајува чувството дека авторот првпат се соочува со сопствената смртност.
Кадифената покривка

Кадифената покривка – новелети за жени-убијКи — книга на македонската писателка Оливера Николова од 2015 година, објавена во издание на „Матица Македонска“.
1 Содржина
Книгата е составена од шест подолги раскази (кои таа ги нарекува новелети), посветени на седум жени од историјата: Мари-Мадлен де Бренвилие, Марта Марек, Бел Ганис, Жана Лорет, Магзин Пипо, Мара Бунева и Менча Карничу. Инспирацијата да пишува за овие ликови авторката ја добила од „Енциклопедија на убијци“ издадена од „Детска радост“ во 1998 година.
2 За книгата
Во книгата Николова раскажува приказни и гради психолошки портрети на овие сомнителни и спорни историски ликови при што психолошките скици ги прави без дидактичност и без објаснувања, туку преку нарацијата, ситуациите и општиот контекст.
Радовљица

Радовљица (|Radmannsdorf) — град во регионот Горењска на северот на Словенија. Градот е административно седиште на Општина Радовљица.
1 Географија
Градот се наоѓа на јужниот нагиб од планинскиот венец Караванки, околу 6 километри од Бледско Езеро во сливот на Сава Долинка и Сава Бохињка, кои претставуваат извори на реката Сава.
Железничката станица во Радовљица е станица на железничката линија Тарвизио-Љубљана.
2 Историја
Населбата околу црквата изградена по наредба на патријарсите на Аквилеја во Крањска марка била првпат спомената во документ од 1296 година, а добила пазарни права од војводата Хајнрих од Корушка во 1333 година. Во 14. век таа била под власт на грофовите на Ортнебург, била наследена од страна на цељските грофови во 1418 година, и, по смртта на грофот Улрих II Цељски во 1456 година, потпаднала под хабсбуршкиот цар Фридрих III.
Со Војводството Крањска, Радовљица бил вклучен во внатрешно австриските поседи на Хабсбуршката Монархија и заработил градски права. Од 1867 до 1918 година, поштата на градот го користела двојазичното име ''Радмансдорф - Радовљица''. Градот бил од австриската страна во Австроунгарија по спогодбата од 1867 година и административен главен град на истоимениот округ, еден од 11. ''Bezirkshauptmannschaften'' во кралската земја Крањ.
2.1 Масовна гробница
Радовљица е место на масовна гробница поврзана со втората светска војна. Гробницата Андрејчево поле се наоѓа на ливада во средината на затрупан канал западно од населбата, помеѓу патот кон Лесце и железницата. Таа содржи посмртни останки од два неидентификувани затвореници од поранешниот затвор во Радовљица.
3 Значајни личности
Значајни личности кои се родени или кои живееле:
*Антон Фистер (1808-1881), политичар
*Иван Хрибовшек (1923-1945), поет
*Антон Томаж Линхарт (1756-1795), драматург и историчар
*Иван Вурник (1884-1971), архитект
Херса

Херса – лик во старогрчката митологија, ќерка на кралот Кекроп.
1 Култот на Херса
Во чест на Херса се славел празникот наречен Арефории или Ерефории. Тогаш, четири девојчиња на возраст од седум години, облечени во свечена облека, носеле мал ковчег со „тајни“.
Економија на Обединетото Кралство

Економијата на Обединетото Кралство е една од најголемите во светот, изразено според големината на БДП.
1 Надворешнотрговска размена
Во 2014 година, вкупниот извоз на стоки и услуги на Обединетото Кралство изнесувал 515 милијарди фунти. Притоа, 44% од извозот бил наменет за Европската Унија, 21% одел во Северна и Јужна Америка, учеството на Азија во извозот на Обединетото Кралство изнесувало 19%, а 16% од извозот бил насочен кон остатокот на светот. Од друга страна, вкупниот увоз на стоки и услуги на Обединетото Кралство во 2014 година достигнал 550 милијарди фунти, а во структурата на увозот најголемо учество имале: Европската Унија (53%), Азија (20%), Јужна и Северна Америка (13%), додека 15% од вкупниот увоз доаѓал од остатокот на светот.
2 Финансиски сектор
2.1 Пазар на капитал
Лондонската берза (''London Stock Exchange'') е една од најстарите во светот, формирана во 1571 година. Во февруари 1986 година, странските финансиски фирми добиле право да бидат членки на Лондонската берза. Сепак, најголемиот бран на дерегулација на берзата се случил на 27 октомври 1986 година, кога Лондонската берза ги укинала фиксните брокерски провизии, а била укината и поделбата на примањето на налозите за тргување и создавањето на пазарот (''market-making''). Во 2019 година, пазарната капитализација на фирмите кои котираат на берзата надминала 5 трилиони долари. На берзата котираат 2 600 компании од 60 различни земји. На берзата постои примарен пазар и секундарниот пазар кој се дели на главен секундарен пазар и алтернативен инвестициски пазар.
Леда

Леда – лик од старогрчката митологија, ќерка на кралот на Етолија, Тестиј и жена на кралот на Лакедемонија, Тиндареј. Се мета дека таа била Немесида.
1 Митот за Леда
Според преданието, Зевс се вљубил во Леда, но никако не можел да ја освои. Затоа, тој се претворил во лебед и така успела да ја придобие нејзината љубов. Како плод на таа љубов, се изнеле две јајца: од едното се родила Хелена, а од другото близнаците Кастор и Полидеука. Според друга верзија, само Хелена и Полидеука биле деца на Зевс, додека Кастор и Клитеместра биле деца од бракот на Леда и кралот Тиндареј.
2 Леда како мотив во уметноста
Митот за Леда и лебедот бил инспирација за многу сликари, како: Леонардо да Винчи, Веронезе, Тинторето итн. Исто така, митот за Леда нашол свое место и во поезијата: Така, една песна на англискиот поет В. Б. Јејтс се вика „Леда и лебедот“ (''Leda and the Swan'').
Јон Ола Санд

Јон Ола Санд (роден на 21 декември 1961) е норвешки телевизиски извршен директор, кој работи за Норвешката радиодифузна корпорација (НРК).
Од 2010 година е познат како главен извршен супервизор на Изборот за песна на Евровизија, најстариот меѓународен музички фестивал во светот, а од 2016 година е супервизор, исто така, и на Детскиот избор за песна на Евровизија.
1 Евровизија
Во 2010, Санд бил назначен за извршен продуцент на 55-тото издание на Евровизија, кое се одржало во Осло, во организација на НРК, и бил одговорен за организирацијата на настанот по победата (во 2009) со белорусинот (натурализиран норвежанец) Александар Рибак.
Подоцна, на 26 ноември 2010 година, Санд бил назначен за извршен супервизор на Европскиот радиодифузен сојуз (ЕБУ) а со тоа и на Натпреварот за песна на Евровизија, откако Сванте Стокселиус поднесол оставка од функцијата.
Така тој го направил своето деби како извршен супервизор на Евровизија во Диселдорф во 2011 година.
Во 2016 година тој бил назначен за извршен супервизор на Детскиот избор за песна на Евровизија, по отпуштањето на Владислав Јаковлев.
2 Поврзано
*Евровизија
*Детски избор за песна на Евровизија
Закон за општата управна постапка

Закон за општата управна постапка – највисок правен акт од областа на управното право во Република Македонија. Со него се уредува постапката за заштита на правата на правните и физичките лица, како и заштита на јавниот интерес по кој се должни да постапуваат државните органи и институции (министерства, органи на државната управа, органи на општините, лица на кои со закон им е доверено да вршат јавни овластувања) кога постапуваат, решаваат и преземаат други управни дејствија.
1 Законот од 2015 година
Новиот закон за општата управна постапка бил објавен во „Службен весник на Република Македонија“ бр. 124/2015 на 23 јули 2015 година, а започнал да се применува на 31 јули 2016 година. Со него биле воведени бројни новини во управно-правната постапка, како што се: Во членот 17 од законот било утврдена и прецизирана активната помош на странката во управно-правната постапка. Со овој член, на јавните органи им била утврдена обврската да ги известува странките за законските прописи од важност за решавање на управните работи, за нивните права и за сите информации поврзани со постапката, како и да ги предупреди за последиците на нивните дејствија или пропусти. Притоа, законот овозможува и пристап до јавниот орган по електронски пат.
Еден од најважните новитети на овој закон било воведувањето на т.н. „постапка преку еден јавен орган“, која се применува кога некоја управна постапка може да се спроведе преку еден јавен орган при што по барање на странката сите управни дејствија се извршуваат преку тој орган. Со законот, јавниот орган што ја води управната постапка е должен да му ги даде на барателот сите информации за управното дејствие што се бара и да му обезбеди пристап до сите бази и регистри на податоци и до сите правни лкеови против одредено управно дејствие; да комуницира со странката за време на управната постапка; сите поднесоци да ги препраќа до надлежниот јавен орган итн.
Исто така, со овој закон значајно место се посветува и на правната помош која може по електронски пат да ја побара секој јавен орган кога му се потребни факти, исправи или други докази кои ги поседува друг јавен орган или кога не може самиот да го спроведе потребното управно дејствие. Јавниот орган, пак, од кого е побарана помош е должен да постапи по барањето без одлагање, а најдоцна во рок од седум дена и по електронски пат да ги достави бараните факти и докази.
Електронската комуникација е воведена со членот 37 од овој закон, кој пропишува дека комуникацијата меѓу јавните органи може да се изведува писмено, усно или електронски. Притоа, актите во управната постапка може да се достават до странката по електронски пат само кога таа се согласила на овој начин на комуникација. Во продолжение, ставот 3 од членот 37 пропишува дека електронската комуникација е задолжителна во комуникацијата меѓу јавните органи.
Батман (град)

Батман (|Êlih) — административен центар на истоимената турска провинција Батман со 348.963 жители.
1 Географија
Батман се наоѓа на југоистокот на Турција, во регионот на Југоисточна Анадолија. Градот е сместен на висорамнина од 540м, окружен со сурови голи планини без ниеддно дрво, низ градот тече реката Илух, притока на реката Батман која се влева во реката Тигар. Оддалечен е околу 97 километри источно од Дијарбекир, и околу 130 километри од границата со Сирија.
Градот има универзитет кој е основан во 2007 година и е дел од програмата Еразмус, програма за размена на студенти.
Во регионот на Батман доминантна стока е нафтата.
2 Историја
Сè до 50-тите години на 20 век, Батман бил село кое го носело имет Илух и имало 3000 жители. За брзиот раст на градот се заслужни пронаоѓалиштата на нафта откриени во 1940 година. Во 1944 железнички е поврзан со Анкара така после пронаоѓањето на нафтата илјадници нови жители од сите делови на Турција се преселиле во градот во потрага за работа.
Брзорастечкиот град го променил името во 1957 година по името на најзначајната река во тој крај, Батмен, истовремено и станал административен центар на таа област. Голем придонес за развојот на градот бил и изградбата на рафинеријата за нафта и нафтоводот долг 511 километри.
823 Сисигамба

823 Сисигамба — астероид припадник на Флориното семејство во Главниот астероиден појас. Неговиот пречник е околу 17 км и има албедо од 0,179. Вртежниот период не е определен но се претпоставува дека е поголем од 12 часа.
820 Адријана

820 Адријана — астероид со привремена ознака 1916 ZB, е исклучително темен астероид од надворешната област на астероидниот појас, со пречник од 59 km. Откриен е од германскиот астроном Макс Волф во Хајделбершката опсерваторија во јужна германија, на 30 март 1916 година.
Астероидот е во орбита околу Сонцето на растојание од 3–3,3 ае еднаш на секои 5 години и 7 месеци (2.027 дена). Орбитата има занесување од 0,05 и е наклонета за 6 степени во однос на рамнината на еклиптиката. Според истражувањата направени со Инфрацвениот астрономски сателит, ИЦАС, површината на астероидот има крајно мало албедо од 0,02. спектралниот тип на телото е сè уште непознат, како и вртежниот период. До 2014 година, има само 22 астероиди со непознат вртежен период меѓу првите 1000 астероиди''(Погледај те и 398 Адмета)''.
Дали постои поврзаност со некоја личност при именувањето е непознат факт.
Девентер

Девентер е град и истоимена општина во холандската покраина Оверајсел која административно припаѓа на областа Саланд. Поголемиот дел на Девентер се наоѓа на источниот дел,а помалиот на западниот дел на реката Ајсел. Во 2005 година, на Девентер му е припоена општината Батхмен сè со цел да се намали бироктаријата во Холандија.
1 Историја
Во 19 век, Девентер стана индустриски град. Започна производството на велосипеди, теписи (Koninklijke Девентер Tapijtfabriek), кутии и конзерви за храна и пијалаци (Thomassen и Drijver), пури (Хорст и Маас en Bijdendijk & Десет Хоув), леење и тешка машинерија (Nering Bögel), како и рпоизводство на текстилба индустрија. (Ankersmit ) , каде што се произведуваше до средината до крајот на 20 век. Некои од овие индустрии се просперитетни и денес, како што се кревети и додатоци (Auping) и публикување (Волтерс Клувер, сега со седиште во Alphen aan den Rijn).
Трговија и индустрија на градот сè уште има некое значење. Градот е домаќин на фабрика за производство на системи за централно греење, како и Волтерс Клувер, голем глобален сервис за информации и издавачката куќа.
Тортата Девентер мед (Bussink Deventer Koek), произведена во Девентер пред повеќе од 500 години, сè уште се произведува на локално ниво и се продава низ цела Холандија и пошироко.
2 Спорт
Девентер е домот на професионалиот фудбалски клуб Go Ahead Eagles, кои се сместени во стадионот (De Adelaarshorst). Стадионот е во употреба од 1930 година, и еден од најстарите стадиони кој е сѐ уште во употреба и денес. Клубот е основан во 1902 годин како  Be Quick, иако името наскоро се промени по барање на Холандската асоцијација на фудбалот. Во 1971 година, по предлог на тогашниот тренер, Бери Хјуз. клубот е преименуван во (Go Ahead Eagles).Во овој клуб првите чекори ги направил легендарните Марк Овермарс, Пол Босвелт и Берт ван Марвијк, како и некогашниот селектор на Холандија Леп Бенхакер.
Во 1992 година основано е лизгалиште Де Схег, што е полузатворено до 2011 година, и е во топ 10 за брзо лизгање во Холандија. Во Девентер, исто така, се сместени голем број на водени клубови.
3 Настани и фестивали
Градот е домаќин на три настани на национално, па дури и на меѓународно ниво:
Во првиот викенд од јули, центарот на градот е местото на спектакуларен отворен фестивал на воздухот "Deventer op stelten"(Девентер на нозе). Глумци и уметници бесплатено настапуваат на улиците и на плоштадот на градот.
Во август, Девентер е дом на најголемиот саем на книгата во Европа, при што привлекува 125.000 посетители.
Фестивалот Дикенс во декември гледа на некои од најстарите улици и улички во градот облечени во стилот на Викторијанската ера, според пишувањата на Дикенс. Вториот привлекувал околу 135.000 посетители во 2004 и 2006 година.
4 Познати личности
* Херард тер Борх
* Јан Бултман
* Рон Декер
* Десидериус Еразмус
* Херт Хроте
* Александер Хегиус
* Ети Хилесум
* Хан Холандер
* Хусје Тер Хорст
* Јоманда
* Берт ван Марвајк
* Хан ван Мегерен
* Марк Овермарс
* Свети Радбоуд
* Јакобс Ревиус
5 Збратимени градови
* Тарту, Естонија
* Лондон, Канада
Сежана

Сежана (|Sesana) — град во регионот Приморска во Словенија, близу границата со Италија. Тој е седиште на Општина Сежана. Градот се наоѓа на висорамнината Карс, и е оддалечен 17 километри од Трст, Италија, и 80 километри од Љубљана, главниот град на Словенија.
1 Име
Градот бил потврден во пишаните извори како ''in Cesan'' во 1152 година (и како ''Ses(s)ana'' во 1293 и ''Sexana'' во 1442 г.). Потеклото на името е нејасно. Раните транскрипции не поддржуваат врска со Света Сузана или со фрулијанскиот топоним ''Susáns''. Наставката ''-ана'' укажува на романско потекло, со можност називот да е изведен од латинското лично име ''Сесиус''. Друга можност е називот да е изведен од имотното име ''*Sextiānum'', а исто така можно е да е од ломбардско потекло. Во 19. век имињата ''Сесана'' и ''Сехсана'' биле во официјална употреба.
2 Историја
До 1918 година, градот бил дел од Австриската монархија, на чело на истоимената област, еден од единаесетте ''Bezirkshauptmannschaften'' во покраината Австриско приморје.
Сежана останало мало и незначително село сè до средината на 19. век, кога австриската јужна железница, која ги поврзува Виена и Трст, била изградена во близина. Со тоа Сежана бил поврзан на голема сообраќајница и наскоро станал најважен центар на висорамнината Карс, заедно со Опичина. По 1918 година, градот бил припоен кон Кралството Италија и вклучен во покраината Трст.
Во текот на фашистичкиот период, населението било подложено на насилна политика на италијанизација, и голем дел од месното население се приклучило на милитантната анти-фашистичка организација ТИГР.
Во текот на втората светска војна, посебно по 1943 година, областа станала бојно поле помеѓу партизанскиот отпор и фашистите и силите на Нацистичка Германија. Во мај 1945 година, Сежана бил ослободен од југословенските партизани. Помеѓу јуни 1945 и септември 1947 година, градот бил администриран од британска и американска војска. Во 1947 година, Сежана станал дел од Социјалистичка Федеративна Република Југославија и во 1991 година од независна Словенија.
3 Стопанство
Многу индустриски претпријатија се наоѓаат во Сежана, вклучувајќи големи компании како и многу мали претпријатија. Сежана исто така е центар за туризам. Со местоположбата помеѓу Љубљана, Трст, и јадранскиот брег и многутте значајни туристички знаменитости во близина, како ергелето во Липица, Постојнска Јама, Шкоцкански Јами, пештерата Виленица и утврденото село Штањел, Сежана е привлечно туристичко одредиште. Градот исто така е значаен земјоделски центар.
4 Галерија
833 Моника

833 Моника — астероид во орбита околу Сонцето. Мерењата на светлинската крива направени во 2010 година дале вртежен период од 12,09 ± 0,01 часа. Има пречник од 21,2 км.
1 Наворешни врски
**
Алмело

Алмело — град и општина во Холандија , поточно во покраината Оверeјсел и во него живеат 72,511 жители спрема податоците од 2014 година.
1 Географски каректеристики
Алмело лежи на источниот дел на Холандија, на местото каде што се спојуваат Оверајсел и Твенте. Алмело е уште и седиште на општините Аадорп, Мариапарохие и Борнебрукел.
2 Историја
Во средниот век, Алмело бил седиште на локалните барони и феудалци, таканаречени Рехтерен. Од 1350. година градот станал феуд на семјството Хекерен, кои владееле и со Лимбург од 1711 година. Наследниците на таа фамилија и ден денес имаат дворец, „Huis Almelo“ изградена е помеѓу 1662. - 1664 година.
Во текот на 19.век Алмело станал еден од најголемити центри за проеизводство на текстил.
3 Знаменитости
Најголемите атракции на Алмело се протестанската катедрала Големата Врква (Grote Kerk), изградена од 15-ти до 18 век, градското собрание од 16 век (сега туристичка канцеларија), и зградата на поранешниот пазар (Waag) со мерните уреди, каде што таа е денес галерија.
4 Стопанство
По падот на текстилната индустрија, економијата денес во градот се потпира на услужниот сектор, некои компании се ангажирани во производството (Urenco - јадрено гориво) и транспортот.
5 Збратимени градови
* Престон, Велика Британија
* Исерлох, Германија
* Денизли, Турција
832 Карин

832 Карин — астероид во орбита околу Сонцето. Станува збор за најголемиот и најсветлиот член на Каринското семејство, кое пак е именувано по овој астероид. Откриено во 2002 година, забележливо е тоа што ова семејствое мошне младо. Денес се верува дека се создало при судир само пред 5,8 милиони години.
832 Карин е астероид од типот S, со пречник од 19 км.
Овој астероид е именуван во чест на Карин Мансдотер, љубовницата на шведскиот крал Ерик XIV во век. Во 1567 година, Ерик се оженил со Карин, но бил симнат од престолот поради овој брак.
839 Валборга

839 Валборга — средно голем астероид од типот S припадник на Евномски астероид. Со пречник од 20 км, има албедо од 0,353 кое пак е доста големо за еден астероид<sup></sup>. неговиот вртежен период изнесува 10,366 часа<sup></sup>.
840 Зенобија

840 Зенобија — астероид во орбита околу Сонцето. Откриен е од страна на германскиот астроном Макс Волф во Хајделберг на 25 септември 1916 година. Потеклото на името е несигурно, но можно е да е наречен според словенскиот бог на ловот.
Фотометриските набљудувања на астероидот во 2006 година во опсерваторијата „Вододелница“ во Колорадо Спрингс, Колорадо, биле употребени за да се добие светлинска крива со период од 5,565 ± 0,005 часа промена на светлоста од 0,20 ± 0,02.
837 Шварцшилда

837 Шварцшилда —астероид со привремена ознака 1916 AG, со мало занесување, добро набљудуван астероид од Главниот астероиден појас, со орбита околу Сонцето со период од 3,48 години на растојание од 2,21–2,39 ае. Откриен е од страна на Макс Волф во Хајделбершката опсерваторија на 23 септември 1916 година.
Овој астероид е именуван според познатиот германски астроном и физичар Карл Шварцшилд (1873–1916), кој починал во истата година. Тој бил диектор на опсерваториите во Гетинген и Потсдам, познат по својата работа во фотометријата, геометриската оптика, ѕвездената статистика и теориската астрофизика, и ајпознат по изнаоѓањето на првите точни решенија на Ајнштајновите равенки за полето. Во тој период било обичај да се даваат женски имиња на новооткриените астероиди.
1 Поврзано
* Значењата на имињата на астероидите: 501–1000
* Шварцшилдов полупречник
Црква „Св. Богородица“ - Слатински Чифлик

Света Богородица — главна манастирска црква во селото Слатински Чифлик, изградена во 1997 година.
Црквата се на самиот пат низ селото, кој води до поголемото село Слатино.
1 Историја
Била целосно завршена во 1997 година, а од страна на митрополитот дебарско-кичевски г. Тимотеј била осветена на 13 септември 1997 година.
2 Поврзано
* Слатински Чифлик
* Слатинска парохија
860 Урсина

860 Урсина — астероид во орбита околу Сонцето кој беше откриен во 1917 година од страна на германскиот асроном Макс Волф. Потеклото не името е непознато.
Фотометриските набљудувања на овој астероид од 1999 година даваат вртежен период од 9,386 ± 0,002 со промена на светлосната велеичина од 0,22 магнитуди.
871 Амнерида

871 Амнерида — астероид во орбита околу Сонцето. По него е именувано Амнеридското семејство, подгрупа на Флориното семејство во Главниот астероиден појас.
Астероидот е наречен по лик од операта ''Аида'', од Џузепе Верди.
Црква „Св. Никола“ - Павлешенци

Свети Никола — главна селска црква во селото Павлешенци. Сместена е во јужниот дел од селото.
1 Историја
Според расположливите податоци, црквата била обновена во 1874 година, кога била и проширена.
Во 1901 година, со средства од селаните е купена камбанарија од леарницата во Прилеп за 24 златни турски лири. Подоцна, во дворот на црквата е подигната зграда со две простории. За време на турскиот период, особено пред и по Илинденското востание, таму се одржувала обуката на четата од Павлешенци. По 1913 година, во неа било сместено седиштето на Павлешенската општина.
2 Архитектура
Градбата на црквата има правоаголна основа со многуаголна апсида на источната страна, која е украсена со три слепи ниши. Кон западната страна на црквата е доградена припрата којашто е пониска од главниот дел на храмот. Над спојот на припатата со главниот дел се издига лимена купола со осумаголна основа. Црквата има главен влез на западната и спореден влез на јужната страна. Над главниот влез има ниша со фреска на Свети Никола, а од десната страна на влезната врата има мозаик со неговиот лик. Објектот во целост е обоен во боја, со исклучок на апсидата каде што се забележува варовник и малтер, и е покриен со кров од ќерамиди.
Црквата е оградена со камена ограда, а во нејзиниот двор се сместени камбанаријата и помошен објект. Камбанаријата е со квадратна основа и се состои од два дела. На секоја страна од горниот дел има по еден отвор. Покриена е со пирамидален лимен кров.
3 Галерија
4 Поврзано
* Павлешенци
* Кумановско-осоговска епархија
* Кумановско-кратовско архијерејско намесништво
* Клечовска парохија
Теодора (царица)

Теодора (околу 500 - 28 јуни 548), била царица на Византиското Царство и сопруга на царот Јустинијан I. Таа била една од повеќето влијателни и моќни царици на Византиското Царство. Некои извори ја споменуваат како царица регент со Јустинијан I како нејзиниот ко-регент.
1 Владеење
1.1 Бунтот Ника
Теодора се покажала како достоен и способен водач за време на бунтот Ника. Имала две сопернички политички фракции во империјата, Сините и Зелените, кои почнале да бунтуваат во јануари 532 за време на трката во хиподромот. Демонстрантите запалиле многу јавни згради, и за нов цар го прогласиле Ипатиј, внук на поранешниот цар Анастасиј I. Не можејќи да ја контролираат толпата, Јустинијан и неговите претставници се подготвиле да бегаат. На состанокот на советот на владата, Теодора зборувала против напуштањето на палатата и го истакнала значењето на некој кој починува како владетел, наместо да живее како прогонет или во бегство, велејќи: "''ројалниот пурпур е најблагородниот покров''."
Нејзиниот утврден говор ги убедил сите, вклучувајќи го Јустинијан, кој се подготвувал да избега. Како резултат на тоа, Јустинијан им наредил на своите лојални војници предводени од два службеници да ги нападнат демонстрантите во хиподромот. Историчарите се согласуваат дека храброста и одлучноста на Теодора го спаси престолот на Јустинијан, што тој никогаш не го заборавил.
1.2 Подоцнежен животот
По бунтот Ника, Јустинијан и Теодора повторно го изградиле и реформирале Цариград и го направиле најпрекрасниот град на светот, градејќи или обновувајќи аквадукти, мостови и повеќе од 25 цркви. Најголемата од нив е црквата Света Софија, која се смета за олицетворение на византиската архитектура и една од архитектонските чуда на светот.
Теодора учествувала во правните и духовните реформи на Јустинијан, и нејзината вмешаност во зголемувањето на правата на жените било значително. Таа вовела закони за забрана на присилна проституција и ги затворила борделите. Таа создала еден манастир на азиската страна на Дарданелите наречена metanoia (покајание), каде што поранешните проститутки би можеле да се издржуваат. Таа исто така ги зголемила правата на жените за развод и сопственост, ја вовела смртната казна за силувањето, забранила изложеност на несакани бебиња, на мајките им даде некои права за старателство над своите деца и го забранила убиството на жена која извршила прељуба. Прокопиј напишал дека таа била природно наклонета да им помогне на жените во несреќа.
2 Трајно влијание
Нејзиното влијание врз Јустинијан било толку силно што по нејзината смрт, тој работел да донесе хармонија меѓу Миафизите и Халкидонските христијани во империјата, и тој го исполнил ветувањето да ја заштити нејзината мала заедница на Миафизитски бегалци во Хормизд палатата. Теодора дала многу политичка поддршка на министерството на Јаков Барадеј, како и лично пријателство. Дил го кредитира модерното постоење на Јаковското христијанство подеднакво на Барадеј и Теодора.
879 Рикарда

879 Рикарда — астероид во орбита околу Сонцето откриен од страна на германскиот астроном Макс Волф на 22 јули 1917м година. Станува збор за астероид
член на динамичкото Марииното семејство на астероиди и се создал при судирен распад на првичниот поголем астероид. наречен е по германската интелектуалка Рикарда Хух. Астероидот од Главниот астрономски појас 8847 Хух е исто така наречен по неа.
880 Херба

880 Херба — астероид во орбита околу Сонцето откриен од страна на германскиот астроном Макс Волф на 22 јули 1917 година во Хајделберг.
Фотометриските набљудувања на овој астероид во опсерваторијата „ОИрган Меса“ во Лас Крусес, Ново Мексико од 2011 година дале светлинска крива дсо период од 12,266 ± 0,001 часа и промена на светлосната величина од 0,13 ± 0,02 величина. Кривата е асиметрична со еден максимум и еден минимум.